Andes

E Andes (spaño: La Cordillera de los Andes, quechua:Anti) ta forma un montaña ekstenso kantu di e kosta wèst di Sur Amérika. E montaña tin un largura di aproksimadamente 7.000 kilometer, un hanchura máksimo di 160 kilometer i un altura promedio di aproksimadamente 4.000 meter. E kadena ta kore pa gran parti paralel na e kosta di Oséano Pasífiko.

E montaña ta ekstendé riba shete pais: Argentina, Chile, Bolivia, Peru, Ecuador, Colombia i Venezuela. E serunan ta krusa e ekuator i ta sigui bai sùit te na Tierra del Fuego. E Arko di Scotia, inkluyendo Islanan Sur Georgia i Sur Sandwich, ta un kontinuashon prinsipalmente supmarino di e serunan. E struktura supmarino aki ta konektá Andes ku e Península antártiko den un arko grandi.

 Geologia 
Geológikamente, Andes ta un sistema di seru yòn, formá durante e periodonan di Kreit i Tersiario. E serunan a wòrdu formá dor di plachi tektóniko, den kua e plachi oséaniko di Nazca ta slip bou (supdukshon) di e plachi kontinental di Sur Amérika na un velosidat di mas o ménos 8 centimeter pa aña. E prosesonan aki ta pone ku e serunan ta oumentá den altura gradualmente. Volkan i temblor ta komun den e área aki. Andes ta e sistema di seru mas altu na mundu despues di Himalaya. Hopi punta ta alkansá alturanan di mas ku 6.700 meter i ta kubri ku sneu.

Den e parti mas sùit di Andes, e kadena di seru ta kore di ost pa wèst, miéntras ku mas nort, na Argentina i Chile, su orientashon ta kambia. Pa wèst di e serunan ta situá Osean Pasífiko. Lagonan alimentá pa gletsjer ta situá tantu na Argentina komo na Chile.

E serunan mas altu di Andes ta situá kantu di e frontera entre Argentina sentral i nort i Chile. Aconcagua (6.960 meter), e seru di mas altu den e hemisferio oksidental, i Tupungato (6.570 meter) ta algun di e puntanan prominente.

E parti sentral di Andes, ta ekstendé riba Bolivia i Peru, e serunan ta parti den vários kadena, ku un anchura di mas o ménos 640 kilometer. E área aki ta inkluí tera altu manera e Altiplano boliviano i varios vayenan meimei di serunan. E sivilisashon di Inka, un tempu, tabata floresé aki. Situá na frontera di Peru i Bolivia, lago Titicaca ta un di e karakterístikanan geográfiko di e region aki. Bolivia tambe ta optené volkannan, manera e Nevado Sajama. 

 Serunan mas altu 

+ Un bista di serunan mas haltu ku 6.500 meter  Altura (m)  Nomber Serunan Koordinato ImagenPais 6.962 Aconcagua    140px   6.891  Ojos del Salado  Puna de Atacama  140px   –  6.792  Monte Pissi  Puna de Atacama   140px   6.768  Huascarán  Cordillera Blanca   140px  6.759 Bonete  Puna de Atacama    140px  6.758  Nevado Tres Cruces  Puna de Atacama    140px   –  6.739  Llullaillaco  Puna de Atacama 140px   –  6.720  Cerro Mercedario Cordillera de la Ramada   140px  6.658  Cazadero / Tipas / Walther Penck  Puna de Atacama    140px  6.638  Incahuasi  Puna de Atacama  140px   –  6.634  Yerupajá  Cordillera Blanca    140px  6.565  Tupungato   140px   –  6.542  Nevado Sajama  Cordillera Occidental  140px  

Kategoria:Seru